Forslag til tekst – kommunens nettsider

**Har du søkt digitalt om økonomisk sosialhjelp? Nå kan du sjekke status i søknaden din på Ditt NAV**

Ved å logge inn på Ditt NAV kan du:

* se om søknaden er mottatt, under behandling eller ferdigbehandlet
* se søknaden og vedlegg som du har sendt inn
* lese brev og vedtak som NAV-kontoret har sendt
* sende inn dokumentasjon som NAV ber om eller som du selv mener er relevant for saken din
* se utbetalinger du har mottatt
* se historikken

Ved å logge inn på Ditt NAV kan du se status på søknad om økonomisk sosialhjelp under “Dine siste saker.” Du kan også gå direkte til [www.nav.no/sosialhjelp/innsyn](http://www.nav.no/sosialhjelp/innsyn). Du må logge deg inn med BankID eller andre sikkerhetsløsninger som Buypass eller Comfides.

**Trenger du hjelp?**

Trenger du hjelp med å finne frem på Ditt NAV, kan du ringe NAV Kontaktsenter på 55 55 33 33 og få veiledning over telefon. Du kan også få hjelp på NAV-kontoret i åpningstiden. Hvis du av ulike årsaker ikke ønsker å benytte deg av de digitale løsningene for sosialhjelp, kan du fortsatt møte opp på NAV-kontoret eller ta kontakt med NAV på telefon.

**Mer informasjon**

På nav.no under “Trenger økonomisk sosialhjelp” finner du mer informasjon om økonomisk sosialhjelp, nødhjelp og flere sosiale tjenester. Du kan også gå direkte til www.nav.no/sosialhjelp.